Ángeles Huerta

Ángeles Huerta González (Gijón, 1974) zinema-zuzendari eta gidoilari ezaguna da Esquece Monelos dokumentalean egindako lanagatik. Galizian bizi da 2002tik.

Ibilbidea 
Literatura Konparatuan doktorea da, Oviedoko Unibertsitatean. Zinema-zuzendaritza ikasi zuen Londresko Met Film School-en, eta Normal people eta The Fetch film laburren filmazioan parte hartu zuen. Canneseko Zinemaldiko Short Film Corner-en hautatu zuten.

Esquece Monelos filmarekin estreinatu zen film luzeen zuzendari gisa. 2017an Galiziako dokumental sarituena izan zen. 'Maestro Mateo' izeneko saria jaso zuen lanak, Dokumental Onenaren, Argazki Zuzendaritza Onenaren (Jaime Pérez) eta Muntaketa Onenaren (Sandra Sánchez) kategorietan. Documentamadrid lehiaketako epaimahaiaren aipamen berezia ere lortu zuen. 2016ko Feroz Sarietan ere finalista izan zen, Dokumental Onenaren kategorian.

Haren proiektu berria fikziozko film luze bat da, O corpo aberto izenekoa. Lobosandaus kontakizunean oinarritutako beldurrezko filma da, Xosé Luis Méndez Ferrínek argitaratutako Arraianos ipuin-liburuan agertzen dena. Filma 2022ko udazkenean estreinatzea aurreikusten da.  Sandra Sánchezen La Nadadoraren gidoian ere egiten du lan.

Lanak

Film laburrak 
 Corredor (2009)
 Io ti ailoviu (amore ossoleto) (2011)
 Normal People (a smartphone tragedy) (2013)
 Roma è troppo lontana (2013)
 The Fetch (2014)
 Próxima estación, San Sadurniño (2017)
 A nena azul (2018). Co-guionista.

Film luzeak 
 Esquece Monelos (2017)
 O corpo aberto (2022)

Erreferentziak

Kanpo estekak 
 Ficha personal en CREA (Asociación de Profesionales de la Dirección y Realización de Galicia)

Asturiarrak
1974ko jaiotzak
Emakume zinemagileak
Galiziako zinema zuzendariak
Espainiako emakume zinema-zuzendariak
Emakume gidoilariak
Espainiako zinema gidoilariak